MÓRÁGY KÖZSÉG ÖNKORMÁNYZAT

Képviselő-testülete

**Szám: M/125-9/2018.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2018. június 26-án** 17,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Mucska Melinda, Illés Béla, Lieszkovszky Lászlóné képviselők (4 fő)

**Igazoltan távol van:** Ördög Zoltán képviselő

**Tanácskozási joggal megjelent:** Bakó Józsefné jegyző

**Jegyzőkönyvvezető:** Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait, a meghívottakat.

Megállapította, hogy a testület határozatképes, az ülést megnyitotta.

Ezután, javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 4 igen szavazattal - az alábbi napirendi pontokat fogadta el:

Napirendi javaslat:

1. **Mórágyon található I. világháborús hadisírok felújítása pályázat beadása** Előterjesztő: Glöckner Henrik polgármester

(szóbeli előterjesztés)

1. **Kapos Faktor Tanácsadó Nonprofit Kft pályázatírásról szóló szerződés megtárgyalása, helyi értéket képviselő rendezvény pályázat benyújtása**

Előterjesztő: Glöckner Henrik polgármester

(írásbeli előterjesztés)

1. **Összefogás Közhasznú Alapítvány támogatása**

Előterjesztő: Glöckner Henrik polgármester

(szóbeli előterjesztés)

1. **A dombóvári 0329/23 hrsz.-ú ingatlan eladása, elajándékozása** Előterjesztő: Glöckner Henrik polgármester

(szóbeli előterjesztés)

1. **Tolna Megyei Polgárőr Szervezetek Szövetségének támogatási kérelme**

Előterjesztő: Glöckner Henrik polgármester

(szóbeli előterjesztés)

1. **Petőfi utcai bérlakás lakhatóvá tétele**

Előterjesztő: Glöckner Henrik polgármester

(szóbeli előterjesztés)

1. **A buszvezető jutalma**

Előterjesztő: Glöckner Henrik polgármester

(szóbeli előterjesztés)

1. **Egyebek**
2. **Kérdések, interpellációk**

**Napirendi pontok tárgyalása:**

1. **Mórágyon található I. világháborús hadisírok felújítása pályázat beadása**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester ismertette a képviselő-testület tagjaival, hogy *„A Magyarországon található I. világháborús hadisírok és emlékművek felújítása témában”* valamint *„A Magyarországon temetkezési helyeken található I. világháborús művészeti alkotások, mauzóleumok, kripták felújítása témában„* a Honvédelmi Minisztérium Hadtörténeti Intézet és Múzeum pályázatokat írt ki. A hadisírok emlékművek pályázatot sajnos nem tudjuk benyújtani, mert a múlt évben az I. világháborús emlékműre nyertes pályázatunk volt, a kettő kizárja egymást. A Református Egyház tudna pályázni, amennyiben a tisztelendő úr vállalja a pályázat benyújtásával járó terheket, feladatokat, az önrészt valamilyen formában Mórágy község Önkormányzata támogatás formájában a Református Egyház részére biztosítaná. A pályázaton elnyerhető támogatás összege: 1.200.000.-Ft, önerő: 277.365.-Ft

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatot tette fel szavazásra:

*/2018.(VI.26.) képviselő-testületi határozat*

*Mórágyon található I. világháborús hadisírok felújítása pályázathoz önerő biztosítása*

*1).Mórágy Község Önkormányzata Képviselő-testülete úgy határozott, hogy Honvédelmi Minisztérium Hadtörténeti Intézet és Múzeum által kiírt „a Magyarországon található I. világháborús hadisírok és emlékművek”című pályázatra az Alsónyéki Református Egyházközösség Mórágyi Református Leány Egyházközössége fogja a pályázatot benyújtani.*

*2,) A pályázat célja, hogy a Mórágy Önkormányzat által üzemeltetett temetőben levő 13 db I. világháborús hadisírok felújítása.*

*3.)A pályázat felújításának önerejét Mórágy Község Önkormányzata támogatásként biztosítja Alsónyéki Református Egyházközösség részére.*

*A Képviselő-testület felkéri a Közös Hivatal gazdasági vezetőjét, hogy az önerő összegét – 277.365,- Ft és egyéb költségek fedezetésre 22.235- Ft-ot összesen 300.000,- forintot a 71800288-10000434 számú számlára utalja át.*

4.)A pályázat sikertelensége esetén az Alsónyéki Református Egyházközösség az átutalt önrészt ( 277.365,-) visszautalja a Mórágy Község Önkormányzat részére.

Szavazás után Mórágy Község Önkormányzat Képviselő - Testülete egyhangúlag, 4 igen szavazattal a következő határozatot hozta:

**57/2018.(VI.26.) képviselő-testületi határozat**

**Mórágyon található I. világháborús hadisírok felújítása pályázathoz önerő biztosításáról**

1).Mórágy Község Önkormányzata Képviselő-testülete úgy határozott, hogy Honvédelmi Minisztérium Hadtörténeti Intézet és Múzeum által kiírt „a Magyarországon található I. világháborús hadisírok és emlékművek”című pályázatra az Alsónyéki Református Egyházközösség Mórágyi Református Leány Egyházközössége fogja a pályázatot benyújtani.

2,) A pályázat célja, hogy a Mórágy Önkormányzat által üzemeltetett temetőben levő 13 db I. világháborús hadisírok felújítása.

3.)A pályázat felújításának önerejét Mórágy Község Önkormányzata támogatásként biztosítja Alsónyéki Református Egyházközösség részére.

A Képviselő-testület felkéri a Közös Hivatal gazdasági vezetőjét, hogy az önerő összegét – 277.365,- Ft és egyéb költségek fedezetésre 22.235- Ft-ot összesen 300.000,- forintot a 71800288-10000434 számú számlára utalja át.

4.)A pályázat sikertelensége esetén az Alsónyéki Református Egyházközösség az átutalt önrészt ( 277.365,-) visszautalja a Mórágy Község Önkormányzat részére.

Határidő: azonnal

Felelős: Glöckner Henrik polgármester

Határozattal értesítve: -Közös Hivatal gazdálkodási vezetője

Református Egyház

Glöckner Henrik polgármester elmondta, hogy a *„ A Magyarországon temetkezési helyeken található I. világháborús művészeti alkotások, mauzóleumok, kripták felújítása témában„* azonban lehetőség nyílt a kripták felújítására benyújtani pályázatot, amelynek keretösszege: bruttó 818.794.-Ft, a teljes összeg megpályázható.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatot tette fel szavazásra:

*58/2018.(VI.26.) képviselő-testületi határozat*

*Mórágyon található I. világháborús hadisírok felújítása pályázathoz önerő biztosítása*

*1).Mórágy Község Önkormányzata Képviselő-testülete úgy határozott, hogy Honvédelmi Minisztérium Hadtörténeti Intézet és Múzeum által kiírt „a Magyarországon temetkezési helyeken található I. világháborús művészeti alkotások, mauzóleumok, kripták felújítása témában ”című pályázatra Mórágy Község Önkormányzata pályázatot kíván benyújtani „I. világháborús hadisírt magában foglaló kripta felújítása Mórágyon „ címmel.*

*2,) A pályázat célja, hogy a Mórágy Önkormányzat által üzemeltetett temetőben levő I. világháborús kripta felújítása, melynek összköltsége bruttó 818.794,- Ft.*

*3.)A kripta felújítása nem építési engedélyhez kötött.*

*4.)A Képviselő-testület felhatalmazza a polgármestert a pályázat benyújtására.*

Szavazás után Mórágy Község Önkormányzat Képviselő - Testülete egyhangúlag, 4 igen szavazattal a következő határozatot hozta:

**58/2018.(VI.26.) képviselő-testületi határozat**

**Mórágyon található I. világháborús hadisírok felújítása pályázathoz önerő biztosításáról**

1).Mórágy Község Önkormányzata Képviselő-testülete úgy határozott, hogy Honvédelmi Minisztérium Hadtörténeti Intézet és Múzeum által kiírt „a Magyarországon temetkezési helyeken található I. világháborús művészeti alkotások, mauzóleumok, kripták felújítása témában ”című pályázatra Mórágy Község Önkormányzata pályázatot kíván benyújtani „I. világháborús hadisírt magában foglaló kripta felújítása Mórágyon „ címmel.

2,) A pályázat célja, hogy a Mórágy Önkormányzat által üzemeltetett temetőben levő I. világháborús kripta felújítása, melynek összköltsége bruttó 818.794,- Ft.

3.) A kripta felújítása nem építési engedélyhez kötött.

4.) A Képviselő-testület felhatalmazza a polgármestert a pályázat benyújtására.

Felelős: Glöckner Henrik polgármester

Határidő: 2018. július 15.

Határozatról értesítendő: pályázat útján Magyar államkincstár

1. **Kapos Faktor Tanácsadó Nonprofit Kft pályázatírásról szóló szerződés megtárgyalása, helyi értéket képviselő rendezvény pályázat benyújtása**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester elmondta, hogy a hogy ***„****A Magyarországon található I. világháborús hadisírok és emlékművek felújítása témában” valamint „A Magyarországon**temetkezési helyeken található I. világháborús művészeti alkotások, mauzóleumok, kripták felújítása témában****„*** pályázatok elkészítésére kértünk árajánlatot a Kapos- Faktor Tanácsadó Nonprofit Kft.-től, az előterjesztésben szereplő megbízási szerződéshez nem kívánt kiegészítést tenni, ennek ismeretében kérte a képviselőket, hogy az előterjesztésben szereplő megbízási szerződést fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatot tette fel szavazásra:

*/2018.(VI.26.) képviselő-testületi határozat*

*az I. világháborús hadisírok valamint kripták felújítása pályázat megírásáról*

*Mórágy Község Önkormányzatának Képviselő-testülete úgy határozott, hogy*

*„A Magyarországon található I. világháborús hadisírok és emlékművek felújítása témában” valamint „A Magyarországon temetkezési helyeken található I. világháborús művészeti alkotások, mauzóleumok, kripták felújítása témában„ pályázat elkészítésével a Kapos Faktor Tanácsadó Nonprofit Kft-árajánlatát elfogadja, és a pályázat elkészítésével megbízza.*

*A feladat ellátásának megbízási díja bruttó: 88.900.- Ft.*

*A testület felhatalmazza Glöckner Henrik polgármestert a vállalkozói szerződés aláírására.*

Szavazás után Mórágy Község Önkormányzat Képviselő - Testülete egyhangúlag, 4 igen szavazattal a következő határozatot hozta:

**59/2018.(VI.26.) képviselő-testületi határozat**

**az I. világháborús hadisírok valamint kripták felújítása pályázat elkészítéséről**

Mórágy Község Önkormányzatának Képviselő-testülete úgy határozott, hogy

„A Magyarországon található I. világháborús hadisírok és emlékművek felújítása témában” valamint „A Magyarországon temetkezési helyeken található I. világháborús művészeti alkotások, mauzóleumok, kripták felújítása témában„ pályázat elkészítésével a Kapos Faktor Tanácsadó Nonprofit Kft-árajánlatát elfogadja, és a pályázat elkészítésével megbízza.

A feladat ellátásának megbízási díja bruttó: 88.900.- Ft.

A testület felhatalmazza Glöckner Henrik polgármestert a vállalkozói szerződés aláírására.

Határidő: azonnal

Felelős: Glöckner Henrik polgármester

Határozattal értesítve: - Közös Hivatal gazdálkodási vezetője

Glöckner Henrik polgármester elmondta, hogy lehetőség nyílt a *„Helyi értéket képviselő* *rendezvények megvalósítása”* című pályázat benyújtására. A pályázaton elnyerhető összeg 300.000.-Ft + önerő:100.000.-Ft, amely , fellépők díjazására használható fel.

A pályázat elkészítésére kértünk árajánlatot a Kapos-Faktor Tanácsadó Nonprofit Kft.-től, az előterjesztésben szereplő megbízási szerződéshez nem kívánt kiegészítést tenni, ennek ismeretében kérte a képviselőket, hogy az előterjesztésben szereplő megbízási szerződést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatokat tette fel szavazásra:

*2018.(VI.26.) képviselő-testületi határozat*

*Helyi értékeket képviselő pályázat megírásával a Kapos Faktor Nonprofit Kft. megbízásáról*

*Mórágy Község Önkormányzatának Képviselő-testülete úgy határozott, hogy „A Helyi értékeket képviselő rendezvények megvalósítása” című pályázat elkészítésével a Kapos Faktor Tanácsadó Nonprofit Kft-t ajánlatát elfogadja, és a pályázat elkészítésével megbízza.*

*A pályázatírás díja: bruttó: 63.500.-Ft*

*A testület felhatalmazza Glöckner Henrik polgármestert a megbízási szerződés aláírására.*

Szavazás után Mórágy Község Önkormányzat Képviselő - Testülete egyhangúlag, 4 igen szavazattal a következő határozatot hozta:

**60/2018.(VI.26.) képviselő-testületi határozat**

**Helyi értékeket képviselő pályázat megírásával a Kapos Faktor Nonprofit Kft. megbízásáról**

Mórágy Község Önkormányzatának Képviselő-testülete úgy határozott, hogy „A Helyi értékeket képviselő rendezvények megvalósítása” című pályázat elkészítésével a Kapos Faktor Tanácsadó Nonprofit Kft-t ajánlatát elfogadja, és a pályázat elkészítésével megbízza.

A pályázatírás díja: bruttó: 63.500.-Ft

A testület felhatalmazza Glöckner Henrik polgármestert a megbízási szerződés aláírására.

Határidő: azonnal

Felelős: Glöckner Henrik polgármester

Határozattal értesítve: - Közös Önkormányzati Hivatal gazdálkodási vezetője

Kapos Faktor Tanácsadó Nonprofit Kft. Szekszárd

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatokat tette fel szavazásra:

*/2018.(VI.26.) képviselő-testületi határozat*

*Helyi értékeket képviselő rendezvények című pályázat benyújtásáról*

*Mórágy Község Önkormányzat Képviselő- testülete úgy határozott, hogy pályázatot kíván benyújtani a Tolnai Hármas Összefogás Vidékfejlesztési Szövetség által kiírt VP6-19.2.1.-89-4-17 számú „Helyi értékeket képviselő rendezvények megvalósítása” című pályázatra,*

*melynek címe „ Gránit Fesztivál megvalósítása Mórágy községben „.*

*A Képviselő-testület a Gránit Fesztivált különböző helyszíneken kívánja megrendezni, az Általános Iskola udvarán ( 257 hrsz.) illetve a Művelődési Házban és annak udvarán ( 258. hrsz )*

*A Gránit Fesztivál időpontja 2018. 08.03.- 05-ig.*

*A Képviselő-testület a pályázathoz szükséges önerőt a költségvetéséből biztosítja.*

Szavazás után Mórágy Község Önkormányzat Képviselő - Testülete egyhangúlag, 4 igen szavazattal a következő határozatot hozta:

**61/2018.(VI.26.) képviselő-testületi határozat**

**Helyi értékeket képviselő rendezvények című pályázat benyújtásáról**

Mórágy Község Önkormányzat Képviselő- testülete úgy határozott, hogy pályázatot kíván benyújtani a Tolnai Hármas Összefogás Vidékfejlesztési Szövetség által kiírt VP6-19.2.1.-89-4-17 számú „Helyi értékeket képviselő rendezvények megvalósítása” című pályázatra,

melynek címe „ Gránit Fesztivál megvalósítása Mórágy községben „.

A Képviselő-testület a Gránit Fesztivált különböző helyszíneken kívánja megrendezni, az Általános Iskola udvarán ( 257 hrsz.) illetve a Művelődési Házban és annak udvarán ( 258. hrsz )

A Gránit Fesztivál időpontja 2018. 08.03.- 05-ig.

A Képviselő-testület a pályázathoz szükséges önerőt a költségvetéséből biztosítja.

Határidő: 2018. július 31.

Felelős: Glöckner Henrik polgármester

Határozattal értesítve: - Közös Hivatal gazdálkodási vezetője

1. **Összefogás Közhasznú Alapítvány kérelme**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester ismertette a képviselőkkel, hogy a mai napon érkezett egy megkeresés *az Összefogás Közhasznú Alapítványtól*, melyben az „Együtt 1 másért” Nappali Intézmény részére az Önkormányzat támogatását kérték. Az Alapítvány a családjukban élő fogyatékos fiatalok részére nyújt foglalkozásokat, programokat.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra

*/2018. (VI.26..) Képviselő-testületi határozat*

*az „Összefogás „ Közhasznú Alapítvány támogatásáról*

1. *Mórágy Község Önkormányzatának Képviselő-testülete úgy határozott, hogy az „Összefogás „ Közhasznú Alapítvány részére 20.000,- Ft támogatást nyújt, az „Együtt 1 másért” Nappali Intézményt működtetéséhez.*
2. *A Képviselő-testület felkéri a Közös Hivatal Gazdálkodási vezetőjét, hogy a támogatás összegét a 71800013-11141479 bankszámlaszámra utalja át.*

Szavazás után Mórágy Község Önkormányzat képviselő testülete egyhangúlag, 4 igen szavazattal a következő határozatot hozta:

**62/2018. (VI.26.) Képviselő-testületi határozat**

**az „Összefogás „ Közhasznú Alapítvány támogatásáról**

1. Mórágy Község Önkormányzatának Képviselő-testülete úgy határozott, hogy az „Összefogás „ Közhasznú Alapítvány részére 20.000,- Ft támogatást nyújt, az „Együtt 1 másért” Nappali Intézményt működtetéséhez.
2. A Képviselő-testület felkéri a Közös Hivatal Gazdálkodási vezetőjét, hogy a támogatás összegét a 71800013-11141479 bankszámlaszámra utalja át.

Határidő: azonnal

Felelős: Glöckner Henrik polgármester

Határozatról értesítendő: Közös Önkormányzati Hivatal gazdálkodási vezető

Összefogás „ Közhasznú Alapítvány, Bonyhád

**4.A dombóvári 0329/23 hrsz.-ú ingatlan eladása, elajándékozása**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy megkeresés érkezett Dombóvár Város Önkormányzatától, hogy a dombóvári 0329/23 hrsz.-ú (irodaház, szántó) ingatlan 51 önkormányzat, és a Magyar Állam tulajdonát képezi. Az ingatlan évek óta kihasználatlanul áll, ezért az ingatlan előtti zöldterület gondozása elengedhetetlen, de annak költségét nem kívánja egymaga vállalni. Mórágy Község Önkormányzata 83/10000 tulajdonrészt birtokol, ennek ismeretében kérte Mórágy Község Önkormányzatát, hogy nyilatkozzon arra vonatkozóan, hogy igényt tart- e az ingatlan tulajdonjogára, elajándékozná-e a tulajdonrészét, vagy az értékbecslés alapján felbecsült értéken, amely 26.560.- Ft eladná.

Kérem a képviselőket vitassák meg a kérdést.

Illés Béla képviselő elmondta, hogy a tulajdonrész eladást tartaná megfelelő döntésnek.

Mucska Melinda képviselő szintén az eladás mellett érvelt.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatot tette fel szavazásra:

*/2018. (VI.26.) Képviselő-testületi határozat*

*dombóvári 0329/23 hrsz-ú ingatlan eladásáról*

*Mórágy Község Önkormányzatának Képviselő-testülete úgy határozott, hogy a dombóvári 0329/23 hrsz-ú ingatlan 83/10000 tulajdonrészét az értékbecslés alapján megállapított áron, 26.560 Ft-ért eladja Dombóvár Város Önkormányzatának.*

*A Képviselő-testület felhatalmazza a polgármestert az adásvételi-szerződés aláírására.*

Szavazás után Mórágy Község Önkormányzat Képviselő - Testülete egyhangúlag, 4 igen szavazattal a következő határozatot hozta:

**63/2018. (VI.26.) Képviselő-testületi határozat**

**dombóvári 0329/23 hrsz-ú ingatlan eladásáról**

Mórágy Község Önkormányzatának Képviselő-testülete úgy határozott, hogy a dombóvári 0329/23 hrsz-ú ingatlan 83/10000 tulajdonrészét az értékbecslés alapján megállapított áron, 26.560 Ft-ért eladja Dombóvár Város Önkormányzatának.

A Képviselő-testület felhatalmazza a polgármestert az adásvételi-szerződés aláírására.

Határidő: azonnal

Felelős: Glöckner Henrik polgármester

Határozatról értesül: Dombóvár Város Önkormányzata 7200. Dombóvár, Szabadság u. 18.

**5.Tolna Megyei Polgárőr támogatás kérése**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester ismertette, hogy a Tolna Megyei Polgárőr Szervezetek Szövetsége 2018. július 28-án rendezi meg a XVIII. Tolna Megyei Polgárőr Találkozót Magyarkesziben és azzal a kéréssel fordult a települési önkormányzathoz, hogy a megrendezésre kerülő megyei napot anyagilag is támogatni szíveskedjen.

Kérem a képviselőket vitassák meg a kérdést.

Illés Béla képviselő elmondta, hogy nem kíván támogatást nyújtani. A településünkön nem működik a polgárőrség, nem kellene támogatást nyújtani.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatot tette fel szavazásra:

*/2018. (VI.26.) Képviselő-testületi határozat*

*Tolna Megyei Polgárőr Szervezetek Szövetsége kérelméről*

*Mórágy Község Önkormányzatának Képviselő-testülete úgy határozott, hogy a Tolna Megyei Polgárőr Szervezetek Szövetségének kérelmét megtárgyalta és részére támogatást nem kíván nyújtani.*

Szavazás után Mórágy Község Önkormányzat Képviselő - Testülete egyhangúlag, 4 igen szavazattal a következő határozatot hozta:

**64/2018. (VI.26.) Képviselő-testületi határozat**

**Tolna Megyei Polgárőr Szervezetek Szövetsége kérelméről**

Mórágy Község Önkormányzatának Képviselő-testülete úgy határozott, hogy a Tolna Megyei Polgárőr Szervezetek Szövetségének kérelmét megtárgyalta és részére támogatást nem kíván nyújtani.

Határidő: azonnal

Felelős: Glöckner Henrik polgármester

Határozatról értesül: Dombóvár Város Önkormányzata 7200. Dombóvár, Szabadság u. 18.

**6. Petőfi utcai bérlakás felújítása**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy van a településen egy hátrányos helyzetben lévő család, amelynek nagy szüksége lenne az önkormányzat támogatására. Nem kimondottan anyagi segítségre lenne szükség, hanem a család lakhatása nem megoldott. Javaslatot tett, hogy a Petőfi utca 58. szám alatti ingatlan alkalmas lehetne a kisgyermekes család elhelyezésére, azonban jelenleg nagyon rossz állapotban van.

Kérem a képviselőket vitassák meg a kérdést.

Lieszkovszky Lászlóné képviselő elmondta, hogy nagyon szeretne a családon segíteni, szerinte egy alapos meszeléssel az ingatlan lakhatásra alkalmassá válna és így beköltözhetne a család. A nyílászárók felújítására is szükség van, mert hiányosak az ablaküvegek, de talán az is kis költséggel megoldható.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatokat tette fel szavazásra:

*/2018. (VI.26.) Képviselő-testületi határozat*

*Petőfi utca 58. alatti bérlakás felújításáról*

*Mórágy Község Önkormányzatának Képviselő-testülete úgy határozott, hogy a Petőfi utca 58. alatti bérlakást lakhatóvá teszi,hogy a rászoruló család részére átmeneti otthont biztosítson.*

*A Képviselő-testület felhatalmazza a polgármestert, hogy a bérlakás lakhatóvá tételéhez vállalkozókat keressen, és bruttó 500.000,- Ft kereten belül végeztesse el a munkát.*

*A Képviselő-testület felhatalmazza a polgármestert a vállalkozói szerződések aláírására.*

Szavazás után Mórágy Község Önkormányzat Képviselő - Testülete egyhangúlag, 4 igen szavazattal a következő határozatokat hozta:

**65/2018. (VI.26.) Képviselő-testületi határozat**

**Petőfi utca 58. alatti bérlakás felújításáról**

Mórágy Község Önkormányzatának Képviselő-testülete úgy határozott, hogy a Petőfi utca 58. alatti bérlakást lakhatóvá teszi,hogy a rászoruló család részére átmeneti otthont biztosítson.

A Képviselő-testület felhatalmazza a polgármestert, hogy a bérlakás lakhatóvá tételéhez vállalkozókat keressen, és bruttó 500.000,- Ft kereten belül végeztesse el a munkát.

A Képviselő-testület felhatalmazza a polgármestert a vállalkozói szerződések aláírására.

Határidő: azonnal

Felelős: Glöckner Henrik polgármester

Határozatról értesül: Közös Hivalat gazdálkodási vezetője

**7. Buszvezető jutalma**

Glöckner Henrik polgármester elmondta, hogy Kiss László buszvezető jogviszonya 2018. június 30. napjával közös megegyezéssel megszűnik. Az eddigi munkáját szeretném megköszönni és jutalomban részesíteni.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester a következő határozati javaslatot tette fel szavazásra:

*/2018. (VI.26.) Képviselő-testületi határozat*

*jutalom kifizetéséről*

*Mórágy Község Önkormányzat Képviselő-testülete úgy határozott, hogy a buszvezető részére fizetendő jutalom kifizetését a 2018. évi béralap terhére engedélyezi.*

Szavazás után Mórágy Község Önkormányzat Képviselő - Testülete egyhangúlag, 4 igen szavazattal a következő határozatokat hozta:

**66/2018. (VI.26.) Képviselő-testületi határozat**

**jutalom kifizetéséről**

*Mórágy Község Önkormányzat Képviselő-testülete úgy határozott, hogy a buszvezető részére fizetendő jutalom kifizetését a 2018. évi béralap terhére engedélyezi.*

Határidő: azonnal

Felelős: Glöckner Henrik polgármester

Határozattal értesítve: - Közös Önkormányzati Hivatal gazdasági vezetője

**8.Egyebek**

Tájékoztatás Berde Béla kulturális közfoglalkoztatott jogviszonyának megszűnéséről

A polgármester tájékoztatta a Képviselő-testület tagjait arról, hogy a Berde Béla munkaviszonya megszűnt, nem tudtuk a Kulturális Közfoglalkoztatás keretein belül tovább foglalkoztatni, csökkentették a keretet.

**9. Kérdések, interpellációk**

A nyílt testületi ülésen több kérdés, hozzászólás nem volt, a polgármester megköszöni az azon való részvételt és az ülést 19,40 órakor bezárja.

Kmft.

**Glöckner Henrik Bakó Józsefné**

polgármester jegyző